b'\n_START_ARTICLE_\nAksel Orav\n_START_SECTION_\nLavarollid\n_START_PARAGRAPH_\nOrava poole sajandi pikkune n\xc3\xa4itlejaaeg mahutas v\xc3\xa4ljapaistvaid rolle, nagu V\xc3\xb5llam\xc3\xa4e P\xc3\xa4\xc3\xa4rn ("Mahtra s\xc3\xb5da"), Margus ("Libahunt"), Tuomas ("Seitse venda"), Klaus Pedak ("Avarii"), Lennie ("Hiirtest ja inimestest"), doktor Fromm ("P\xc3\xb5letatud oran\xc5\xbe"), Balis Butrimas ("P\xc3\xbchaj\xc3\xa4rv"), Sirgaste Martinson ("Tants aurukatla \xc3\xbcmber"), Protassov ("P\xc3\xa4ikese lapsed"), V\xc3\xa4inam\xc3\xb6inen ("Kalevala") ja Elmar Krabbi ("Teekond kappi"). Viimase rolli eest esitati ta 2000. aasta teatriauhinna kandidaadiks. _NEWLINE_Tema v\xc3\xa4ga hea diktsiooniga h\xc3\xa4\xc3\xa4l oli aastak\xc3\xbcmneid tuttav kuuldem\xc3\xa4ngudest, ta osales ka filmides "Veealused karid" ja "\xc3\x95htust hommikuni". Teatris oli ta vahel ka lavastaja. 1966.\xe2\x80\x931968. aastail oli Orav Albert \xc3\x9cksipi ja Rudolf Nuude m\xc3\xa4lestustaskukella hoidja. Tema 50-aastane lavaaeg kinnistas teadmise teatrip\xc3\xb5lvkondade j\xc3\xa4rjepidevusest.'